CELEX: 62009CN0435
Language: fi
Date: 2009-11-04 00:00:00
Title: Asia C-435/09: Kanne 4.11.2009 — Euroopan yhteisöjen komissio v. Belgian kuningaskunta

30.1.2010   
            
            
               FI
            
            
               Euroopan unionin virallinen lehti
            
            
               C 24/25
            
         Kanne 4.11.2009 — Euroopan yhteisöjen komissio v. Belgian kuningaskunta
   (Asia C-435/09)
   2010/C 24/46
   Oikeudenkäyntikieli: hollanti
   
      Asianosaiset
   
   
      Kantaja: Euroopan yhteisöjen komissio (asiamiehet: M. van Beek, J.-B. Laignelot ja C. A. H. M. ten Dam)
   
      Vastaaja: Belgian kuningaskunta
   
      Vaatimukset
   
   
               —
            
            
               todettava, että Belgian kuningaskunta ei ole noudattanut tiettyjen julkisten ja yksityisten hankkeiden ympäristövaikutusten arvioinnista 27.6.1985 annetun neuvoston direktiivin 85/337/ETY, (1) sellaisena kuin se on muutettuna 3.3.1997 annetulla neuvoston direktiivillä 97/11/EY, mukaisia velvoitteitaan, koska se ei ole toteuttanut asianmukaisesti tai ainakaan täysimääräisesti kyseisen direktiivin seuraavien säännösten noudattamisen edellyttämiä toimenpiteitä:
               
                           —
                        
                        
                            4 artiklan 2 ja 3 kohta luettuina yhdessä liitteiden II ja III kanssa
                        
                     
                           —
                        
                        
                            4 artiklan 1 kohta luettuna yhdessä liitteessä I olevien 8 kohdan a alakohdan ja 18 kohdan a alakohdan kanssa sekä 7 artiklan 1 kohdan b alakohta
                        
                     
                           —
                        
                        
                            4 artiklan 2 ja 3 kohta luettuina yhdessä liitteiden II ja III kanssa sekä liite III itsessään
                        
                     
         
               —
            
            
               Belgian kuningaskunta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Komissio on esittänyt tälle seuraavat perusteet:
   
               a)
            
            
               Flanderin hallintoalueen lainsäädännön osalta komissio katsoo, että kyseisessä lainsäädännössä ei oteta huomioon kaikkia direktiivin liitteen III mukaisia olennaisia arviointiperusteita sen määrittämisessä, onko direktiivin liitteessä II mainittujen hankkeiden ympäristövaikutukset arvioitava direktiivin 5–10 artiklan mukaisesti vai ei. Flanderin hallitus ei ole osoittanut sen mainitsemien kyseisiin hankkeisiin sovellettavien korvaavien menettelyjen täyttävän direktiivin 2 ja 5–10 artiklan vaatimuksia.
            
         
               b)
            
            
               Vallonian hallintoalueen lainsäädännön osalta komissio katsoo ensinnäkin, että kyseisessä lainsäädännössä asetetaan direktiivin liitteessä I olevan 18 kohdan a alakohdassa mainituille hankkeille (teollisuuslaitokset, joissa tuotetaan massaa puusta tai samanlaisista kuituisista materiaaleista) raja-arvo, vaikkei direktiivissä niin säädetä, ja liitteessä I olevan 8 kohdan a alakohdassa mainituille hankkeille (sisävesiliikenteen satamat) raja-arvo, joka ilmaistaan alusten lukumääränä eikä direktiivin mukaisesti tonneina. Toiseksi komissio katsoo, ettei direktiivin 7 artiklan 1 kohdan b alakohtaa ole pantu asianmukaisesti täytäntöön Vallonian hallintoalueen lainsäädännössä.
            
         
               c)
            
            
               Brysselin pääkaupunkiseudun hallintoalueen lainsäädännön osalta komissio katsoo ensinnäkin, ettei kyseisessä lainsäädännössä oteta direktiivin 4 artiklan 3 kohtaa kansallisen oikeusjärjestyksen osaksi saatettaessa millään tavoin huomioon direktiivin liitteen III mukaisia olennaisia arviointiperusteita ja etteivät Brysselin aluehallituksen mainitsemat korvaavat arviointiperusteet vastaa kaikkia direktiivissä mainittuja ominaisuuksia. Toiseksi komissio katsoo, ettei direktiivin liitettä III itsessään ole kyseisessä lainsäädännössä saatettu osaksi kansallista oikeusjärjestystä.
            
         
      (1)  EYVL L 175, s. 40.